Fairey Battle

Fairey Battle oli brittiläisen Fairey Aviation Companyn valmistama kevyt pommikone. Se oli yksimoottorinen ja sen hyötykuorma oli varsin pieni. Kone otettiin palveluskäyttöön vuonna 1937. Koneessa oli kolmen hengen miehistö (pilotti, pommittaja sekä tähystäjä/taka-ampuja/radisti). Puolustusaseina oli vain yksi kiinteä konekivääri eteenpäin ja toinen liikuteltava ohjaamon takaosassa. Toisessa maailmansodassa kone osoittautui epäonnistuneeksi. Dunkerquen evakuointiin saakka konetyyppi kärsi suuria tappioita, ja käytännössä se vedettiin kokonaan pois operatiivisista sotatoimista taisteluun Britanniasta mennessä.

Fairey Battle Mk. I -laivueita oli ennen varsinaisten sotatoimien alkamista sijoitettuna sekä Belgiaan että Ranskaan. Myös Belgian ilmavoimat käyttivät konetyyppiä.

Myöhemmin koneita muunnettiin maalinhinaukseen (). Fairey Battlejen valmistusmäärä oli noin 2 000 kappaletta.

Tekniset tiedot

Lähteet 
 Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4 (s. 123)
 Humble, Richard: Toisen maailmansodan lentokoneet, Wsoy 1976 (alkuteos kust. Salamander Books 1975, suom. Helge Seppälä)

Viitteet

Aiheesta muualla 

 http://www.pilotfriend.com/photo_albums/timeline/ww2/Fairey%20Battle.htm
 http://www.historyofwar.org/articles/weapons_fairey_battle.html

Battle
Brittiläiset pommikoneet
1930-luvun pommikoneet